Артабан ҡайтҡан ҡунактар һәм урындағы үҙешмәкәр артистар тарафынан әҙерләнгән йыр-моңға бай концерт башланды. Өс бер туған Ҡыямовтар, апалы-һеңлеле Нәфисә һәм Әлфисә Мөсәүәт ҡыҙҙары үҙҙәре баянда уйнап, дәртле йырҙар бүләк итте. Ҡайтҡан ҡунаҡтарҙан Роза Штоль йыйылыусыларға үҙенең йылы теләктәрен йыр-моң аша еткерҙе, ойоштороусыларға оло рәхмәттәрен белдерҙе. Шулай уҡ Ҡазандан ҡайтып, байрамды ойоштороуҙа күп көс һалған Венера Фәрит ҡыҙы һәм уның йыр-моңға ғашиҡ ҡыҙы башҡарыуында йырҙары халыҡ куңелен яуланы. Ошо урамда тыуып-үҫкән шағирә, Ҡариҙел һандуғасы Гөлсөм Нәбиуллина үҙенең күршеләргә, тыуған ауылына бағышлап яҙған шиғырҙарын уҡып ишеттерҙе һәм ауылдаштарына үҙе яҙған йырын бүләк итте.